"Beeston" คาเฟ่น้องใหม่ในย่านเอกมัย ที่มีการตกแต่งด้วยสไตล์โมเดิลเรียบ ๆ เท่ ๆ แต่แฝงไปด้วยความอบอุ่น ทำให้รู้สึกเหมือนอยู่บ้านยังไงยังงั้น ภายในร้านมีที่นั่งให้เลือกหลายมุมด้วยกัน ไม่ว่าจะเป็นโซนบาร์ติดกระจกหน้าร้าน หรือถ้ามาเป็นกลุ่มใหญ่ก็จะมีมุมที่ค่อนข้างเป็นส่วนตัวสำหรับลูกค้าที่มากันหลายท่าน ซึ่งมุมนี้จะเป็นโต๊ะใหญ่ที่ตั้งอยู่หลังสุดของร้าน หรือถ้าใครอยากนั่งโซฟานุ่มๆทีานี่ก็มีอีกเช่นกันค่ะ เรียกได้ว่าชอบนั่งแบบไหนก็มีให้เลือกหลายแบบกันเลยทีเดียว

สำหรับอาหารของที่นี่จะมีให้เลือกไม่ค่อยเยอะเท่าไหร่ค่ะ จะเน้นเป็นของทานง่ายๆสไตล์ฝรั่ง อาทิเช่น สปาเก็ตตี้ ซุปต่างๆ สเต็ก แซนวิช สลัดฯลฯ 

ลองสั่งอาหารมาทาน2เมนูดังนี้

-Craffle Ham&Cheese (85฿) บอกก่อนเลยค่ะว่าตอนแรกสั่งเป็นไส้ผักโขม แต่เหมือนมีการสื่อสารกันผิดพลาดกับน้องพนักงาน ซึ่งดูเหมือนเค้าเพิ่งจะมาทำงานใหม่ ตอนมาเสิร์ฟก็เลยรับไว้ ทานอันนี้ก็ได้ ไม่อยากเรื่องมากเท่าไหร่

ซึ่งเมนูนี้จะเป็นครัวซองต์ไปทำเป็นวาฟเฟิลแล้วสอดไส้แฮมชีส รสชาติแป้งหอมนุ่มดีค่ะ ทานคู่กับซอสก็รสชาติอร่อยไปอีกแบบ

ส่วนเมนูที่2
-Piri Piri Chicken (230 ฿) ไก่ส่วนติดสะโพก ย่าง ราดด้วยซอสโฮมเมดสูตรเด็ดของทางร้าน
ที่รสชาติจัดจ้าน และมีอารมณ์ครีมละมุนๆซ่อนอยู่ด้วย ทานคู่กับสลัดผักราดบัลซามิก และผักย่างเข้ากันได้ดีเลยทีเดียว เนื้อไก่นุ่มกำลังดี จานนี้อร่อยถูกปากค่ะ

ส่วนเครื่องดื่มสั่งเป็น

-Chocolate Frappucino (135฿)
ช๊อคโกแลตปั่นรสชาติออกขมหน่อยๆ ถ้าใครชอบแบบดาร์คช็อคคงจะถูกใจไม่น้อยเลยทีเดียว

-Infused Water (40฿)
น้ำอินฟิวส์มาในเหยือกค่อนข้างใหญ่ มีผลไม้เป็นแอ๊ปเปิ้ลเขียว เลม่อน และส้ม 

รวมๆรสชาติอาหารของร้านนี้ถือว่าอร่อยดีค่ะ

การบริการดีใช้ได้ ใส่ใจลูกค้าดีค่ะ

ร้านสวย บรรยากาศดี มีสไตล์ เหมาะสำหรับมานั่งทำงาน อ่านหนังสือ หรือเม้าท์มอยกับเพื่อนฝูงค่ะ

ราคาอาหารถือว่าไม่ถึงกับแพงมากเท่าไหร่ 

การเดินทางสะดวกมากๆค่ะ ร้านอยู่ตรงเอกมัยซ.2 ถ้ามาโดยbtsให้ลงสถานีเอกมัยแล้วเดินต่ออีกนิดก็ถึงแล้วค่ะ